โหมดสำหรับเด็กเป็นโหมดเบราว์เซอร์ชั่วคราวที่ใช้งานง่ายซึ่งช่วยปกป้องเด็กที่มีอายุต่ำกว่า 12 ปีจากเนื้อหาที่ไม่เหมาะสม ด้วยฟีเจอร์ต่าง ๆ ที่เหมาะสำหรับเด็กและคุณสมบัติรักษาความปลอดภัยในตัว โหมดสำหรับเด็กจึงเป็นพื้นที่ที่เหมาะสำหรับให้บุตรหลานท่องเว็บได้อย่างปลอดภัย โหมดสำหรับเด็กยังช่วยให้ผู้ปกครองสามารถเลือกเว็บไซต์ที่บุตรหลานสามารถเข้าถึงได้ขณะที่ท่องอินเทอร์เน็ต เมื่อเด็กเข้าชมเว็บไซต์ที่ไม่ได้อยู่ในรายการอนุญาต พวกเขาจะพบกับหน้าการบล็อก เมื่อได้รับอนุมัติแล้ว เฉพาะลิงก์เว็บไซต์ที่เจาะจงบนหน้าการบล็อกเท่านั้นที่จะใช้งานได้ในระหว่างการท่องอินเทอร์เน็ต นอกจากนี้ เรายังได้เปิดใช้งานฟีเจอร์ความเป็นส่วนตัวบางรายการเป็นค่าเริ่มต้นเมื่อท่องอินเทอร์เน็ตในโหมดสำหรับเด็ก ซึ่งรวมไปถึงการตั้งค่า Bing SafeSearch เป็น “เข้มงวด” เพื่อช่วยกรองเนื้อหาที่ไม่เหมาะสมออกจากผลลัพธ์การค้นหาของ Bing และการตั้งค่าการป้องกันการติดตามเป็น “เข้มงวด” เพื่อบล็อกตัวติดตามส่วนใหญ่บนไซต์ต่าง ๆ